हालांकि इसके बाद राजस्थान की पारी अचानक लड़खड़ा गई। 13वें और 14वें ओवर में राहुल त्रिपाठी (15) को कुलदीप यादव ने और बेन स्टोक्स (14) को पीयूष चावला ने कैच आउट करा दिया। ये विकेटों का पतझड़ यहीं नहीं थमा। 19वें ओवर की पहली और दूसरी गेंद पर टॉम कुरन ने के.गौथम (12) और श्रेयस गोपाल (0) को पवेलियन का रास्ता दिखा दिया और राजस्थान को सात झटके लग गए। गौथम कैच आउट हुए जबकि गोपाल बोल्ड हो गए। अंतिम ओवर की पांचवीं गेंद पर दूसरे रन के चक्कर में धवल कुलकर्णी (3) रन आउट हो गए और राजस्थान को आठवां झटका लगा। अंतिम क्षणों में जोस बटलर ने कुछ शानदार शॉट्स जड़ते हुए 18 गेंदों पर नाबाद 24 रनों की पारी खेली और स्कोर को 160 रन तक पहुंचा दिया।